เคยกินยาคุมฉุกเฉินไป 1 ครั้ง จะทำให้สามารถมีบุตรได้อีกมั้ยคะ แล้วเสี่ยงต่อการตั้งครรภ์นอกมดลูกแค่ไหนถ้ากินครั้งเดียว
สวัสดีค่ะ การใช้ยาคุมฉุกเฉินเป็นการรับประทานยาที่มีฮอร์โมนเพศในระดับสูงเข้าไปทีเดียวเพื่อทำให้สภาพมดลูกไม่เหมาะต่อการฝังตัวของตัวอ่อน กินภายใน 72 ชั่วโมงหลังมีเพศสัมพันธ์เพื่อให้ได้ประสิทธิภาพของยาได้ประมาณ 80-90%โดยการใช้เพียงครั้งเดียว แทบจะไม่มีรายงานทางการแพทย์ใดๆที่กล่าวว่าจะมีผลเสียในระยะยาวเช่นทำให้เป็นหมันหรือตั้งครรภ์นอกมดลูกค่ะแต่อย่างไรก็ตามไม่ควรใช้ยาชนิดนี้บ่อยๆ เพราะทำให้เกิดผลข้างเคียงได้มากเช่นเลือดออกผิดปกติ ประจำเดือนมาคลาดเคลื่อน และผลในระยะยาวถ้าใช้เป็นประจำก็ไม่ชัดเจน จึงควรใช้ถุงยางอนามัยหรือยาคุมกำเนิดแบบแผงรายเดือนป้องกันไว้ก่อนดีกว่าค่ะ